לפרופסור בּוֹריס שץ



	
	לפרופסור בּוֹריס שץ
	







ירושלים י“ז כסלו תר”ף

ידידי הנכבד,

קבל־נא תודתי על מכתבך הנעים. אמנם הרבה יותר ממני עשו
אנשים אחרים, ביחוד הקולונל פּאטרסון וה' טרומפלדור; אבל את ברכתך הנני
מקבל בלב שמח ואשמור אותה בארכיון שמחותי – ארכיון שאיננו גדול.

רבים מתלמידיך נחשבים בין טובי החיילים של הגדוד. כל אמן
אמיתי הוא פרש בלבבו. אולי סוף־סוף עושים אנחנו אותה עבודה רק משני צדדים
שונים: אתה מעורר את חוש היפה ואני את חוש הגבורה, ושתיהן הן סגולות שישנן
לבן־חורין ושאינן לעֶבד.

תודה ושלום!

בכבוד רב

ז. ז’בוטינסקי
















את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/44471